อยากทราบว่าโอกาสท้องมีสูงมั้ยคะมี พศพ แบบป้องกัน แล้ววันถัดมามีมูกไข่ตก (ยืดแล้วไม่ขาด สีใสๆ) หาอ่านตามในเน็ตแล้ว บางคนก็บอกว่า มี พศพ ก่อนมีมูกไข่ตก 2 วันมีโอกาสท้อง บางคนบอกว่าหากมีมูกไข่ตกแล้วไม่ได้มี พศพ ก็จะไม่ท้อง อยากทราบว่ามีโอกาสท้องมากน้อยแค่ไหนค่ะ
สวัสดีครับหากมีเพศสัมพันธ์ในวันไข่ตก หรือช่วงเวลา + - 24ชม.ของเวลาไข่ตก จะทำให้มีโอกาสที่จะตั้งครรภ์ได้มากอย่างไรก็ตามถ้าหากป้องกัน ใช้ถุงยางอนามัยอย่างถูกต้อง ไม่ขาดไม่รั่วไม่แตก ไม่หมดอายุ ถุงยางอนามัยเป็นวิธีการคุมกำเนิดที่ใช้อย่างถูกต้อง (perfect use) แล้วจะได้ผลการคุมกำเนิดสูงมากกว่า99%ในกรณีนี้ถ้าคิดว่าใช้ถุงยางอย่างถูกต้องแล้ว ไม่มีความจำเป็นที่จะต้องกังวลว่าจะตั้งครรภ์ครับถ้าหากกังวลว่าจะตั้งครรภ์ สามารถตรวจการตั้งครรภ์ด้วยตนเอง ที่ระยะเวลา 2 สัปดาห์หลังจากมีเพศสัมพันธ์ หรือถ้าหากประจำเดือนขาดไปไม่มา ค่อยตรวจการตั้งครรภ์ก็ได้ครับ